బ్రెజిల్ దక్షిణ అమెరికా తూర్పు తీరంలో చాలా భాగాన్ని, ఖండాంతర అంతర్భాగం చాలా భాగాన్ని ఆక్రమించుకుంటుంది.

దక్షిణం భూ సరిహద్దులలో ఉరుగ్వే, నైరుతీ సరిహద్దులో అర్జెంటీనా, పరాగ్వే, పశ్చిమ సరిహద్దులో బొలీవియా, పెరూ,వాయువ్య సరిహద్దులో కొలంబియా, వెనిజులా, గయానా, సురినామ్, ఫ్రాన్స్ (ఫ్రెంచ్ గయానాలోని ఫ్రెంచ్ విదేశాల ప్రాంతం) ఉన్నాయి. ఇది ఈక్వడార్, చిలీ మినహా దక్షిణ అమెరికా దేశాలన్నింటితో సరిహద్దును పంచుకుంటుంది.ఇది ఫెర్నాండో డే నోరోన్హా, రోకాస్ అటోల్, సెయింట్ పీటర్, పాల్ రాక్స్, ట్రిండాడే, మార్టిమ్ వాజ్ వంటి అనేక సముద్రపు ద్వీప సమూహాలను కూడా ఇది కలిగి ఉంది.

బ్రెజిల్ వైశాల్యం 85,15,767.049 కిమీ 2 (3,287,956 చదరపు మైలు). వైశాల్యపరంగా బ్రెజిల్ ప్రపంచవ్యాప్తంగా ఐదవ స్థానంలో, అమెరికాలో మూడవ అతిపెద్ద దేశంగా ఉంది. 55,455 చ.కి.మీ. (21,411 చ.కి.మీ)జలభాగం వైశాల్యం కలిగి ఉంది. వాతావరణపరంగా ఇది నాలుగు కాలమండలాలకు విస్తరించింది. అమెజాన్ పశ్చిమ ప్రాంతం- ఆక్రె రాష్ట్రంలో యు.టి.సి.-5కు, పశ్చిమ రాష్ట్రాలలో యు.టి.సి-4, తూర్పు రాష్ట్రాల్లో యు.టి.సి.-3 (జాతీయ సమయం), అట్లాంటిక్ ద్వీపాలలో యు.టి.సి.-2 వాతారణ మండలాలుగా ఉంది.

బ్రెజిల్ భూమధ్యరేఖ, ట్రాపిక్ ఆఫ్ కాప్రికాన్ ఉన్న ప్రపంచంలోని ఏకైక దేశంగా ప్రత్యేకత కలిగి ఉంది. లోపల, వెలుపల రెండు చుట్టుప్రక్కల ఉష్ణమండల ప్రాంతాలను కలిగి ఉన్న ఏకైక దేశంగా కూడా దేశానికి ప్రత్యేకత ఉంది. బ్రెజిలియన్ స్థలాకృతి వైవిధ్యంగా ఉంది. కొండలు, పర్వతాలు, మైదానాలు, పర్వత ప్రాంతాలు, స్కర్బ్‌లాండ్‌ ఉన్నాయి. భూభాగం అధికంగా భాగం 200 మీటర్ల (660 అడుగులు), 800 మీటర్ల (2,600 అడుగులు) ఎత్తులో ఉంది. 
ప్రధాన భూభాగం ప్రాంతం దేశంలోని దక్షిణ భాగంలో అధిక భాగాన్ని కలిగి ఉంది. పీఠభూమి వాయువ్య భాగాలలో విస్తారమైన రోలింగ్ మైదానాలు దిగువ గుండ్రని కొండలచే విరిగిపోతాయి. 1,200 మీటర్ల (3,900 అడుగులు) ఎత్తుల ఎత్తుకు చేరుకునే సంక్లిష్టమైన భారీ గట్లు, పర్వత శ్రేణులతో ఆగ్నేయ భాగం మరింత కఠినంగా ఉంటుంది. ఈ పర్వతశ్రేణులలో మాంటిక్యూరా, ఎస్పిన్హాకో పర్వతాలు, సెర డర్ మార్ భాగంగా ఉన్నాయి. బ్రెజిల్లో అత్యంత ఎత్తైన పికో డా నెబ్లినా 2,994 మీటర్లు (9,823 అడుగులు), అట్లాంటిక్ మహాసముద్రం అత్యల్పంగా ఉంది. బ్రెజిల్ ప్రపంచంలో అత్యంత విస్తృతమైన నదుల దట్టమైన, సంక్లిష్టమైన వ్యవస్థగా ఉంది. ఇది ఎనిమిది అతిపెద్ద పారుదల ముఖద్వారాలు కలిగివుంది. అన్నీ అట్లాంటిక్‌లో ప్రవహిస్తున్నాయి.
ప్రధాన నదులు అమెజాన్ (ప్రపంచంలో రెండో అతి పొడవైన నది, అతిపెద్ద నీటి వనరుల పరంగా) పారనా, దాని ప్రధాన ఉపనది ఇగ్యుజు (ఇగువాజు జలపాతం), నీగ్రో, సావో ఫ్రాన్సిస్కో, జింగ్యు, మదీరా, తపజోస్ నదులు ప్రధానమైనవి.

మతం
సంగీతం
స్వతంత్ర సాంరాజ్యం
భౌగోళికం